แมนซิตี้ ลิ่วรอบก่อนรองชนะเลิศ ฟุตบอลเอฟเอคัพ
ฟุตบอลเอฟเอคัพ รอบ 5 เกมที่สนาม อิติฮัท สเตเดี้ยม ทีมเรือใบสีฟ้า แมนเชสเตอร์ ซิตี้ รองจ่าฝูงพรีเมียร์ ลีก พบกับ ทีมยูงทอง ลีดส์ ยูไนเต็ด ปรากฏว่านัดนี้ แมนซิตี้ ถล่มเอาชนะไปขาดลอย 4-0 ได้ประตูจาก ยาย่า ตูเร่ นาที 5 เซร์คิโอ้ อเกวโร่ นาที 15 และ 74 คาร์ลอส เตเวช นาที 52 แมนฯซิตี้ ผ่านเข้ารอบก่อนรองชนะเลิศ ไปพบกับ บาร์นสลี่ย์ ทีมจากลีกเดอะ แชมเปี้ยนชิพ ต่อไปอีกคู่เป็นการแข่งขันรอบที่ 4 นัดแข่งใหม่ เชลซี แชมป์เก่า เปิดสนาม สแตมฟอร์ด บริจน์ พบกับ เบร็นท์ฟอร์ด นัดแรกทั้งคู่เสมอกันมา 2-2 เกมนี้ครึ่งแรกเสมอกัน 0-0 แต่ครึ่งหลังเชลซีมาได้ 4 ประตูรวดจาก ฮวน มาต้า นาทีที่ 55 ออสก้า นาที 68 แฟร้งค์ แลมพาร์ท นาทีที่ 71 และ จอห์น เทอร์รี่ นาทีที่ 81เชลซี ผ่านเข้าสู่รอบที่ 5 หรือรอบ 16 ทีมสุดท้ายไปพบกับ มิดเดิ้ลสโบร์ และคู่นี้ทีมใดชนะจะเข้าไปพบกับ แมนยู หรือเรดดิ้ง ในรอบ 8 ทีมสุดท้ายต่อไป
 แมนเชสเตอร์ ซิตี้ ถล่มเอาชนะ ลีดส์ ยูไนเต็ด ไปขาดลอย 4-0 ผ่านเข้ารอบก่อนรองชนะเลิศ ฟุตบอลเอฟเอคัพ ไปพบกับ บาร์นสลี่ย์ ทีมจากลีกเดอะ แชมเปี้ยนชิพ ต่อไป
ฟุตบอล,อังกฤษ,เอฟเอคัพ,แมนซิตี้